钦定古今图书集成/明伦汇编/氏族典/第083卷 > 《廖用贤尚友录》 > 胡国珍
## 钦定古今图书集成/明伦汇编/氏族典/第083卷 > 《廖用贤尚友录》 > 胡国珍

按《魏书胡国珍传》：“国珍字世玉，安定临泾人。祖略，父
渊。国珍少好学，雅尚清俭。太和十五年袭爵，例降为
伯。女以选入掖庭，生肃宗，即灵太后也。肃宗践祚，以
国珍为光禄大夫。灵太后临朝，加侍中，封安定郡公。
寻进位中书监仪同三司，与侍中崔光俱授帝经，侍
直禁中。延和初，加使持节、都督、雍州刺史、骠骑大将”
军、开府，迁司徒公。国珍年虽笃老，而雅敬佛法，时事
斋洁，自彊礼拜。至于出入侍从，犹能跨马据鞍。神龟元年四月薨。临死与太后诀云：“母子善治天下，以万
人之心勿视大臣面也。”殷勤至于再三。追崇假黄钺、
使持节、侍中、相国、都督中外诸军事、太师、领太尉公、
司州牧，号太上秦公，谥文宣。初，国珍无男，养兄真子
僧洗为后。后纳赵平君，生子祥。